האם יש דרך להפחית דימום חזק במחזור?
ניתן להפחית דימום חזק במחזור באמצעות טיפול תרופתי, נטילת ויטמינים ותוספי תזונה, שימוש בצמחי מרפא, החדרת התקן תוך רחמי הורמונלי או נטילת גלולות למניעת הריון כפי יוסבר בהרחבה בהמשך. [3]
he
האם יש קשר בין דימום וסתי מוגבר ותחושת הכאב?
דימום וסתי מוגבר עלול להיות מלווה בתחושה של כאבי מחזור חזקים במיוחד. במקרה כזה, יש חשד לאנדומטריוזיס – מחלה גניקולוגית כרונית הנגרמת כתוצאה מהימצאות של תאי רירית רחם מחוץ לרחם. כאשר תאים אלו מתמקמים באזור האגן, האישה עלולה לסבול מדימום וסתי מוגבר ומכאבים חזקים באזור האגן והגב, מכאבים במהלך קיום יחסי מין, מקשיים בפוריות, מבעיות עיכול ומפגיעה באיכות החיים. [2]
he
מה ההגדרה לדימום וסתי מוגבר?
דימום וסתי תקין נמשך כחמישה ימים בממוצע, וכמות הדם התקינה היא בין 25 ל-80 מ״ל. כאשר יש אובדן של כמות דם העולה על 80 מ״ל והדימום נמשך יותר משבעה ימים, מדובר בדימום וסתי מוגבר. הסימנים לדימום עצמי מוגבר הם בין היתר צורך בהחלפת טמפונים או תחבושות היגייניות בכל שעתיים, הופעתם של קרישי דם גדולים, חולשה, עייפות, קוצר נשימה במהלך פעילות גופנית וסחרחורות. [1]
he
ממה נובע דימום חזק במחזור עם גושים?
ישנן סיבות רבות לדימום חזק במחזור, כמו מחלת אנדומטריוזיס, תסמונת שחלה פוליציסטית, מחלת כבד או כליות, פוליפ ברירית הרחם או בצוואר הרחם, תת פעילות של בלוטת התריס, סרטן רחם, שרירני רחם, גירוי של רירית הרחם, הפרעות בקרישת הדם, מחלת אגן זיהומית כרונית ושינויים הורומנליים.
he